Kraken Mare

Kraken Mare   250px Unha imaxe de radar de apertura sintética (arriba) superposta sobre outra no feita no espectro visible da rexión polar norte de Titán que amosa en toda a súa extensión o Kraken Mare. Tipo de accidente xeolóxico Mare  Accidente xeolóxico de Titán Diámetro 1.170 km  Superficie  400.000 km2 Coordenadas 68° N 310° O Procedencia do nome Kraken, un lendario monstro mariño.
Kraken Mare é o lago máis grande na superficie da lúa de Saturno, Titán. Foi descuberto pola sonda Cassini no 2007 e recibiu o nome de Kraken, o lendario monstro mariño da mitoloxía nórdica.

miniatura|esquerda|210px|Reflexo especular da rexión do Kraken Mare, detectada pola sonda Cassini o 8 de xullo do 2009

Con case toda seguridade Kraken Mare é o lago máis grande da rexión do polo norte de Titán, xa que conta con preto de 400.000 km2 (cinco veces máis có lago Superior de Norte América e un pouco máis có Mar Caspio, o lago máis grande da Terra) e a superficie total das áreas escuras que moi posiblemente sexan lagos non sería moi superior nestas estimacións (baseadas nas imaxes obtidas por radar) aos 510.000 km2 (un 40% máis de tamaño có Mar Caspio), polo cal este lago sería con moito o máis grande dos lagos da rexión do polo norte de Titán.

O seu status coma mar de hidrocarburos foi confirmado polas imaxes e datos obtidos por radar. Só unha porción do mar escaneada por radar, pero coma se pode ver na imaxe da caixa de información, o seu tamaño e moito máis grande, coma así reflicte a imaxe de fondo feita no espectro visible.

Unha illa existente neste mar recibiu o nome de Mayda Insula.

Coma parte do proxecto da Titan Saturn System Mission, propúxose que esta sonda probase amarar no Kraken Mare para analiza-la súa composición, profundidade e outras moitas propiedades.

400px|miniatura|Imaxe dos lagos do polo norte de Titán. Pódese ver completo e cara á esquina inferior dereita o Ligeia Mare, á súa esquerda e atravesado por unha parte do mapa en branco, pódese ve-lo Kraken Mare coa súa grande illa do norte, a Mayda Insula; máis o norte (case sobre o polo) vese parte do Punga Mare.

 Notas 

 Véxase tamén 

 Outros artigos 
 Titán (lúa)
 Lagos de Titán
 Ligeia Mare
 Lista dos accidentes xeolóxicos de Titán

 Ligazóns externas 

 Map of Titan's north pole, based on radar imagery, showing Kraken Mare's location (imaxe dos lagos do polo norte de Titán con nomenclatura incluída.)  
 Cassini-Huygens: Multimedia-Images 

Categoría:Titán
Categoría:Maria